

**A‐Å: Alt hvad der er værd at vide om centersommerlejr på Egemose Centret**

**A**

# Adresse

Vores postadresse er:

’Spejderens navn’

Gruppenavn

Spejdercentret Egemosen

Egemosevej 9

Ganløse Mørke

3660 Stenløse

# Aktiviteter

I løbet af foråret sender vi jer vores aktivitetskatalog for de aktiviteter vi udbyder under lejren. Jeres ønsker skal I sende tilbage til os inden lejren, så vi kan strikke et program sammen. Vi kan som regel opfylde de flestes ønsker, men vær opmærksom på at der kSan ske ændringer ift. jeres ønsker, så flest muligt får den bedst mulige oplevelse. Hvis I har ønsker ud over dem der står i aktivitetskataloget, så tag fat i os ‐ enten før eller på lejren ‐ så finder vi nok ud af noget sammen 

Ankomst: Når I ankommer til Egemose Centret vil I formentlig møde os på den første lejrplads,

Mindepladsen, og vi vil hjælpe jer tilrette. Hvis I kommer på et andet tidspunkt end søndag kan I finde os i

"byen": gå hele vejen af stien og meld jeres ankomst i "Saloonen" eller spørg en af os mosefolk (centerspejdere: Vi har gule tørklæder på), så hjælper vi jer tilrette. Der er som regel mange af os, så vi skulle være nemme at finde.

**B**

# Bade og toiletter

I foråret 2023 bygger vi nye toiletfaciliteter på Mindepladsen. Der vil også være mulighed for bad: koldt vand hver dag, og varmt vand når der er stemning for det - så fyrer vi op for vores salamander.

# Biksen

I Biksen har vi nogle køleskabe, hvor I får reserveret noget plads (afhængig af hvor mange vi bliver) til jeres madvarer der har behov for at være på køl. Vi har desværre ikke et helt køleskab til hver gruppe.

BiksBiksen

Hver dag i frokostpausen sælger vi slik, is og sodavand fra BiksBiksen. Vi sælger også Egemosens mugs, t‐shirts og mærker. Vi tager kun imod kontanter og Mobilepay (kun ved større beløb).

# Brænde

Brænde kan I samle overalt på vores grund. På den obligatoriske rundvisning, skal vi nok pege nogle af de bedre steder ud, hvor der er fældet træer for et stykke tid siden. Man kan også købe knastørt brænde, hvis armene bliver tunge.

# Byen

Samlingen af huse omkring Saloonen kalder vi byen. Her finder I udover Saloonen Værktøjsladen, hvor I kan låne værktøj, grej etc., Biksen, hvor I opbevarer jeres madvarer på køl og frys og BiksBiksen, hvor vi sælger slik, is og sodavand hver dag i frokostpausen.

**D**

# Dagsprogrammet

En almindelig dag på centersommerlejr på Egemosen kan se sådan ud:

9.00 Morgensamling hos jer på Mindepladsen eller i Byen

9.15 Aktiviteter

12.00 Frokost

13.00 BiksBiksen er åben og toget kører

14.00 Aktiviteter

17.00 Aktiviteter slut

21.00 Ledermøde

21.30 Aftenhygge

# Fællesaktiviteter

Udover ’almindelige’ aktiviteter som I finder i kataloget, laver vi også nogle fællesaktiviteter for alle deltagerne. Glæd jer til hvadend vores fantasi kan finde på. 😊

**J**

# Jernbane og tog

Vi har (jo) vores jernbane og vores tog som vi holder meget af. Toget kører hver dag, så længe der er passagerer til det.

**L**

# Ledermøder

Hver aften f.eks. kl 21 er der ledermøder. De foregår i Saloonen, og vi byder altid på kaffe, the og evt. lidt til den søde tand. Vi kan lægge nogle af ledermøderne på lejrpladsen, hvis I har lyst til det; det kan vi tale om på det første ledermøde. På ledermøderne gennemgår vi dagens program og hvordan I har det.

# Lejrbål

I må naturligvis lave alle de bål I vil på de faste bålpladser. :‐) Derudover vil vi gerne stå for et fælles lejrbål for hele lejren. Vi har ikke fastlagt hvornår det bliver; vi planlægger det sammen med jeres aktivitetsønsker, så det bliver på et tidspunkt hvor de fleste af jer er hjemme i lejren.

**M**

# Mad

I kan få jeres mad opbevaret i Biksen (i Byen) i køleskabe og frysere som vi deles om. I kan handle i Lynge (3 km fra centret), hvor der er en Netto og en Brugsen. I Ganløse findes en Spar købmand, og tæt på Farum en Rema1000. I kan også handle via Nemlig.com. Hvis I liiige opdager at I mangler en kvart piske eller en pakke bacon, så kom op til os i Saloonen og spørg om vi har noget vi kan undvære. Det har vi tit.

# Mindepladsen

Mindepladsen er den første plads I kommer til, når I ankommer til Egemosen; det er her de faste toiletter befinder sig. Vi har to andre pladser, Nørrebrogade og Indianerpladsen, hvor vi laver aktiviteter, som kræver mere plads, holder lejrbål etc. I er velkomne til at komme med specifikke ønsker til hvor I gerne vil bo.

**R**

# Rafter

I kan naturligvis bruge af vores rafter, som er fordelt i to raftelader. I må naturligvis ikke save i dem. Rundvisning

Alle grupper skal en tur på rundvisning så hurtigt som muligt efter jeres ankomst, når det passer jer. Vi viser jer og spejderne rundt, sådan at I alle kan finde rundt på grunden og så I alle kender de få regler der er for at være på Egemosen.

# Rygning

Rygning er kun tilladt ved bålpladserne, på grund af den brandfare der er forbundet med at bo ovenpå en gammel tørvemose.

**S**

# Saloonen

Saloonen er vores og lederne samlingshytte, hvor der er kaffe på kanden og mulighed for at hvile ørerne, planlægge morgendagens program etc. Det er her I altid kan finde os ‐ også hvis der opstår akutte problemer eller lignende. Vi holder teammøder hver aften, som oftest i forbindelse med aftensmaden, men ellers kan I komme forbi på alle tidspunkter.

Seniorhygge

Hver aften efter ledermødet er I velkomne til seniorhygge i Saloonen. Der vil I kunne købe sodavand og alkohol (øl og vin), og så kan det tænkes at vi hiver et brætspil, en aktivitet eller et brag af en fest op af ærmet. 😉

**T**

# Transport

I kan komme til Egemose Centret via tog til Farum/Stenløse, bus fra Farum/Stenløse, gåben, cykel eller bil. Hvis I kommer i bil så vær opmærksom på at vi har meget begrænset parkeringsplads, så vi opfordrer til at I stuver jer sammen i så få biler som muligt. Hvis parkeringspladsen bliver fyldt op, vil vi henvise til den ved Ganløse Eged.